**Dagsorden til skolebestyrelsesmøde**

**Dato:**

**TIRSDAG den 6. oktober, klokken 16.30 – 18.30.**

|  |  |
| --- | --- |
| **Deltagere:**  Ronni Schønemann – forælder (Formand)  Henriette Winther – forælder  Stefan Wilkens – Eksternt medlem fra Skellerup  Der var afbud fra Kim Hansen – forælder  ***Nye forældre:***  *Jette Haunstrup*  *Karina Gottlieb*  *Morten Sterling*  *Nathja Molsgaard*  *Bo Rasmussen*  **Medarbejdere:**  Jeppe Dørup – TR og medarbejderrepræsentant  Rasmus K. Jacobsen– Medarbejderrepræsentant  David Wulf Andersen – Viceskoleleder og referent  Miguel Svane – Skoleleder  **DAGSORDEN:** |  |

1. **Velkommen til nye forældre. Præsentation bordet rundt.**

Ronni bød velkommen til alle de nye forældre og præsenterede dagens program. Alle præsenterede sig.

1. **Konstituering af Skolebestyrelsen.**

Ronni og Miguel fortalte om sammensætningen af bestyrelsen. Særligt skal der vælges en næstformand.

De fem faste medlemmer blev:

Morten, Bo, Nathja, Henriette og Ronni. Bo blev næstformand.

Suppleanter blev:

Jette, Karina og Kim.

1. **Nyt fra Skoleleder, Formanden og Skellerup.**

Miguel:

Gennem foråret har vi på skolen haft en større personaleudskiftning end vi er vant til. Ledelsen er meget opmærksomme på at få alle nye medarbejdere godt i gang og at de bliver grundigt inddraget i skolens kultur og måde at arbejde på.

Vi er på vej til en ny økonomisk tildelingsmodel – en rammemodel. Vi er i fuld gang med at lave aftale om denne ramme i samarbejde med Skoleforvaltningen. Som noget meget positivt kan det nævnes at der arbejdes på at rammen kommer til at gælde for de kommende to år, hvilket vil give en periode med god ro om skolens økonomi. På næste møde kan det forventes at der er overblik over rammens indhold.

**Stefan:**

I Skellerup er der både Borgerforeningen, Landsbyrådet og en række foreninger. Der er mange forskellig sociale arrangementer som eksempelvis dilletant og fællesspisninger. I år har alt være coronaramt, hvilket har betydet at alle aktiviteter er aflyst. Skellerup er meget glad for skolen som nabo og skolen er glade for at kunne invitere lokalområdet ind i et tæt samarbejde.

1. **Status på corona restriktioner og elevernes og personalets hverdag.**

Ledelsen arbejder løbende med at tilpasse og viderekommunikere retningslinjer ud til både skolens medarbejdere og forældre. Der er efterhånden en god sammenhæng i samarbejdet mellem kommunens sundheds- og skoleafdeling og skolerne, der sikrer en god sikkerhed og rutine i hvordan forskellige udfordringer takles.

Omkring kommunikationen mellem forældre og skole, blev vigtigheden af at forældre øjeblikkeligt kontakter skolens ledelse hvis en s barn bliver testet positiv.

Det blev foreslået at teams i afdelingerne konsekvent informerer klassens forældre hvis et barn bliver sendt hjem med symptomer. Ledelsen vil gå videre med dette.

Det udfordrer samarbejdet at personalet ikke kan mødes fælles. Skolen bruger videomøder i vid udstrækning for at fastholde et rimeligt samarbejdsniveau.

1. **Input til årshjul – punkter til drøftelse**

Der blev på sidste møde talt om en række temaer som kunne være gode at tage op i bestyrelsen:

Aktiviteter for de ældste elever – brobygning/ vejen videre.

De fysiske rammer på skolen.

Forældre som en større del af skolen, forældrefællesskaber.

Elevfællesskaber – i skolen og uden for af skolen.

Samarbejdet med folkeskolerne og arbejdet med at de kan modtage vores børn.

Der var stor interesse for temaerne – særligt emnet fritidsfællesskaber gav anledning til mange input. Det blev besluttet at tage dette med som et gennemgående arbejdsområde gennem skoleåret.

Miguel gennemgik bestyrelsens årshjul, der indeholder alle de obligatoriske punkter som bestyrelsen skal arbejde med. (vedhæftet).

Særligt punktet omkring ansættelser og brugen af vikarer, kan have et værdimæssigt indhold som trænger til at blive drøftet.

1. **Ny Arbejdstidsaftale A20 for lærere. (Jeppe)**

Der er nu indgået en aftale mellem KL og Danmarks Lærerforening der afløser den lov (lov 409) der har reguleret lærernes arbejdsforhold de sidste år.

Den nye aftale er i vid udstrækning en samarbejdsaftale, hvor der bliver sat rammer for samarbejdet mellem den lokale lærerkreds og kommunen – dette skal så udmøntes på de enkelte skoler i samarbejde mellem ledelse og TR.

I Nyborg Kommune har vi i forvejen en lokalaftale som det forventes at det nye samarbejde vil læne sig op af.

Der vil ikke blive ændret i omfanget af samarbejdet mellem skole og forældre.

1. **Evt.**

Elevrådsarbejdet kører. Det vurderes at den bedste måde at inddrage Elevrådet i bestyrelsesarbejdet er at bestyrelsesmedlemmer besøger Elevrådet.

**Næste møder punkter:**

Datoer:

12/11

15/12 (Julefrokost inklusiv)

Ovenstående datoer blev vedtaget.

Ronni og Miguel kommer med datoforslag til møder frem til sommerferien på næste møde.